Калин Вълов
Един за друг сме с теб създадени…

chitanka.info

Един за друг сме с теб създадени

и толкоз близо бяхме един до друг.

Ала принца в мен не го намери.

Все още търсиш ли го в някой друг?

Принцовете и принцесите са в приказките.

До днес все още ли не го разбра?

И вместо тях на децата ни

препрочиташ ги всяка нощ сама.

Притвори очи, отпусни се,

умора, виждам, има в тях.

И аз, и ти навярно изморихме се

да търсим туй, което бе до нас.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.